હાલમાં પોલીસ વિભાગમાં ઘણી બધી આધુનીક્તાનો ઉપયોગ થાય છે જેમ કે વેબસાઈટ દ્વારા માહિતી, સોફ્ટવેર દ્વારા વહીવટી કામો સરળતા, સી.સી.ટી.વી. કેમેરા, જી. પી. એસ જેવી ઘણી ટેકનીકલ બાબતોને શ્રીવાસ્તવ સાહેબે જે તે વખતે પોલીસતંત્રમાં ઉપયોગ કરેલી છે. શ્રીવાસ્તવ સાહેબ જયારે ગુજરાતમાં ઉર્જા વિકાસ નિગમ વડોદરામાં હતા ત્યારે તેણે ટેકનીકલ મદદ અને પોતાના અનુભવ દ્વારા સર્કીટ દ્વારા થતી વીજચોરી પકડી હતી અને સરકારનું બુધ્ધીપૂર્વક નુકશાન કરતા લોકોને સમાજમાં ખુલ્લા પાડ્યા હતા તેઓએ સુરતમાં પણ હોટેલ, સાયબર કાફે જેવા સ્થળોની એન્ટ્રી ઓટોમેટીક પોલીસ કન્ટ્રોલ રૂમ સાથે સીધી જોડાઈ જાય તેવીપણ વ્યવસ્થા કરી છે. સાયબર ક્રાઈમના ઇન્વેસ્ટીગેશનમાં ઘણીવાર વિલંબ થવાના કારણ બાબતે તેઓએ જણાવેલ કે કોઇપણ ગુનાની કાયદાકીય જોગવાઈના રેફરન્સ હાઈકોર્ટ કે સુપ્રીમ કોર્ટના જજમેન્ટના આધારે લેવાતા હોય છે પણ સાઈબર ક્રાઈમના કેસોમાં આવા રેફરન્સ હાલમાં પૂરતા પ્રમાણમાં ઉપલબ્ધ ન હોવાથી આવા કેસોમાં તકલીફ થાય છે જેથી વિલંબ થાય છે.